  Анжелика Тихонова корреспондент 20-тӥ куарусёнлы Удмуртиын коронавирус инфекциен 81 черламъёсты пусйизы. Со сярысь элькун тӧролэн но кивалтэтлэн «ВКонтакте» мерлыко вотэсысь огиназы ивортӥзы. Диагноззы Ижкарын 48 улӥсьёс, Красногорск ёросын сизьым улӥсьёслэн, Воткаын куать улӥсьёслэн, Глазкарын вить улӥсьёслэн, Дэбес ёросын ньыль улӥсьёслэн, Эгра ёросын куинь улӥсьёслэн, Вотка, Дэри, Сарапул ёросъёсын быдэн кык улӥсьёслэн но Глаз, Кияса ёросъёсын быдэн одӥг улӥсьлэн зэмаз. 21 адями бурмиз. Туннэ нуналлы Удмуртиын коронавирус инфекциен черлан 4 сюрс 408 учыр лабораториосын пусъемын. 3 сюрс 283 адями йӧназ, 80 мурт кулӥз. Та дыре 37-езлэн черламъёслэн тазалыксы секыт лыдъяське. Тегъёс: Тазалык Ижкар висён Удмуртия коронавирус  